**KÚPNA ZMLUVA č. ..........................................**

uzavretá podľa § 536 Obchodného zákonníka v platnom znení, zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov, zák. č. 18/1996 Z.z. o venách v znení neskorších predpisov.

**Predávajúci:**

**Firma: BOSKOP Poľnonákup Trenčín, a.s.**

So sídlom: Hlavná 1, 911 05 Trenčín

Zapísaný v OR Okresného súdu v Trenčíne dňa 8.7.1998, Oddiel: SA, vložka: 10129/R

IČO: 36 304 352

IČ DPH: SK2020175740

Konajúci prostredníctvom: Ing. Ľubomír Gejdoš, predseda spoločnosti

ďalej len „*predávajúci*“

**Kupujúci:**

**Objednávateľ: LESY Slovenskej republiky, štátny podnik**

**Organizačná zložka OZ Tribeč**

Sídlo: Parková 7,951 93 Topoľčianky

IČO: 36 038 351

IČ DPH: SK 2020087982

Zapísaný v obchodnom registri Okresného súdu Banská Bystrica, Oddiel: Pš, vložka číslo: 155/S

Konajúci prostredníctvom: Ing. Daniel Benček, vedúci OZ Topoľčianky

Bankové spojenie : VÚB a.s., č. účtu : 1940723254/020

ďalej len „*kupujúci*“

# 1) ŠPECIFIKÁCIA PREDMETU ZMLUVY

Predávajúci sa zaväzuje, že dodá kupujúcemu **sušenú voľne loženú kukuricu** v množstve **170 ton** ( ďalej len tovar) a prevedie na kupujúceho vlastnícke právo k tovaru. Kupujúci sa zaväzuje tovar prevziať a zaplatiť zaň dohodnutú kúpnu cenu, ktorá zahrňuje cenu tovaru (ďalej len „kúpna cena“), a to v súlade s platobnými podmienkami, ktoré sú stanovené v čl. 3 tejto zmluvy.

**KÚPNA CENA:**

**KUKURICA:**

Cena za 1t (vrátane dopravy) : 395,00 EUR

 Cena za 170t (vrátane dopravy) : 67 150,00 EUR

 **Kúpna cena celkom: 67 150,00 EUR**

  ***Uvedené ceny sú bez DPH***

# 2) PLATOBNÉ PODMIENKY

Finančnú úhradu vykoná kupujúci jednorázovo, bez preddavku na základe dodacieho listu a faktúry (daňového dokladu) vystavenej predávajúcim v deň prevzatia predmetu zmluvy kupujúcim na základe vystavenej objednávky. Dodací list podpísaný obidvomi zmluvnými stranami bude tvoriť prílohu faktúry.

Faktúra musí obsahovať náležitosti podľa § 71 Zákona č. 222/2004 Z. z. v znení neskorších predpisov : obchodné meno kupujúceho a predávajúceho, IČO, DIČ, sídlo, číslo faktúry, deň jej vystavenia a splatnosti, dátum dodania, označenie banky a číslo účtu, fakturovanú sumu, u faktúr s uplatnením DPH hodnotu DPH v % a v EUR a IČ DPH, označenie osoby, ktorá faktúru vystavila, pečiatku a podpis oprávnenej osoby.

Ak faktúra nebude obsahovať uvedené údaje, je kupujúci oprávnený ju vrátiť na doplnenie predávajúcemu, čím sa preruší splatnosť faktúry a nová splatnosť začína plynúť od doručenia novej faktúry. Splatnosť faktúry je 30 dní od doručenia faktúry kupujúcemu.

 Faktúra bude vystavená na adresu: Lesy Slovenskej republiky, š.p.

 Organizačná zložka OZ Tribeč

 Parková 7

 951 93 Topoľčianky

 IČO: 36 038 351

IČ DPH: SK 2020087982

V prípade úhrady faktúr vystavených podľa tejto zmluvy formou prevodného príkazu sa za okamih zaplatenia faktúry považuje okamih pripísania finančných prostriedkov na účet predávajúceho.

V prípade omeškania s úhradou faktúry vystavenej podľa tejto zmluvy sa zmluvné strany dohodli, že má predávajúci právo účtovať kupujúcemu úroky z omeškania vo výške 0,025 % z nezaplatenej sumy denne odo dňa omeškania až do zaplatenia.

#  3) TERMÍN DODANIA TOVARU

Tovar bude odoberaný priebežne podľa potreby na základe predchádzajúcej výzvy a vystavovaných objednávok na dodanie tovaru a bude dodaný vozidlom, ktoré zabezpečuje predávajúci (na svoje náklady, nakladanie hradí a zabezpečuje predávajúci). Tovar nemusí byť odobraný v celom vysúťaženom objeme. Verejný obstarávateľ si vyhradzuje právo neodobrať vysúťažené množstvo tovaru aj v prípade výrazného poklesu trhových cien a v priebehu trvania zákazky môže vyhlásiť novú verejnú súťaž.

#  4) ZÁRUKA

Predávajúci poskytuje kupujúcemu záruku na tovar. Záruka spočíva v tom že kukurica bude sušená, nebude mokrá, zaplesnená, napadnutá hmyzom. Predávajúci ďalej poskytuje záruku, že dodá dohodnutú hmotnosť tovaru.

#  5) OSTATNÉ USTANOVENIA

V prípade omeškania predávajúceho s dodaním predmetu zmluvy sa zmluvné strany dohodli, že má kupujúci nárok na zmluvnú pokutu vo výške 0,025 % z kúpnej ceny predmetu tejto zmluvy podľa článku 1 za každý deň omeškania. Nárok na náhradu škody prevyšujúci výšku dohodnutej zmluvnej pokuty nie je týmto dotknutý.

Zmluvné strany sú oprávnené odstúpiť od tejto zmluvy v súlade s § 344 a nasl. Obchodného zákonníka. Za podstatné porušenie tejto zmluvy zo strany predávajúceho sa považuje najmä nedodanie predmetu zmluvy kupujúcemu riadne a včas.

# 6) ZÁVEREČNÉ USTANOVENIA

Zmluvné strany sa dohodli, že právny vzťah podľa tejto zmluvy sa spravuje ustanoveniami Obchodného zákonníka. Zmluvné vzťahy touto zmluvou výslovne neupravené, sa riadia právnym poriadkom Slovenskej republiky, predovšetkým zákonom č. 513/1991 Zb. Obchodný zákonník v znení neskorších predpisov.

Zmluvné strany výslovne súhlasia so zverejnením zmluvy v jej plnom rozsahu vrátane príloh a dodatkov v centrálnom registri zmlúv vedenom na Úrade vlády SR.

Táto zmluva nadobúda platnosť dňom podpísania tejto zmluvy zmluvnými stranami a účinnosť dňom nasledujúcim po dni zverejnenia v súlade s § 47a Občianskeho zákonníka a trvá do 23.5.2023 (1 rok).

Vyhotovená je v troch rovnopisoch, z ktorých kupujúci dostane dva rovnopisy a predávajúci jeden rovnopis.

Akékoľvek zmeny, či doplnky tejto zmluvy, budú vykonané len so súhlasom oboch strán, a to vždy výlučne v písomnej forme.

Obe zmluvné strany potvrdzujú pravosť tejto zmluvy svojím podpisom. Zároveň zmluvné strany prehlasujú, že si túto kúpnu zmluvu a k nej patriace prílohy prečítali, že jej rozumejú, a že táto nebola dojednaná v tiesni, ani inak za jednostranne nevýhodných podmienok.

 V Topoľčiankach dňa: 23.05.2022 V Trenčíne dňa: 23.5.2022

 ............................................................. ...............................................................

 za kupujúceho za predávajúceho

 Ing. Daniel Benček BOSKOP Poľnonákup Trenčín, a.s.

 Vedúci oz OZ Tribeč